Z A P I S N I K

Sa 36. sjednice Školskog odbora Osnovne škole braće Radića Pakrac održane **28.prosinca 2015.godine u 13:00 sati**.

KLASA: 003-06/15-01/17

URBROJ: 2162-10-01-15-02

.............................................................

**Prisutni članovi**: Manuela Papić, Lejla Skalnik , Željka Pejša Božić, Marko Martinelli,

**Nenazočni članovi**: Morena Mandić Čolić, Danijela Kiš, Ivana Roksandić, (opravdano odsutne radi bolesti i prethodno preuzetih obveza)

**Ostali prisutni - izvjestitelji**: Ivančica Kiš, tajnica škole, zapisničarka, Sanja Delač ravnateljica, Danijela Balešić, voditeljica računovodstva

.............................................................

Na sjednici se nalazi četiri od sedam članova Školskog odbora te je konstatiran kvorum potreban za donošenje pravovaljanih odluka.

..............................................................

Predsjednica Školskog odbora pozdravlja nazočne i čita dnevni red 36.sjednice Školskog odbora:

1. Usvajanje zapisnika s prošle sjednice Školskog odbora
2. Rebalans financijskog plana
3. Donošenje plana nabave
4. Razno

Dnevni red usvojen.

.........................................................

**AD 1**

Prva točka dnevnog reda je usvajanje zapisnika s 35.sjednice školskog odbora. Zapisnik s prošle sjednice Školskog odbora dostavljen je članovima Školskog odbora zajedno sa pozivom na 35.sjednicu Školskog odbora. Primjedaba na zapisnik nema. Svi prisutni članovi školskog odbora ( četiri glasa) prihvaćaju zapisnik s prošle sjednice školskog odbora.

**AD 2**

Danijela Balešić prelazi po stavkama rebalansa financijskog plana koje su se promijenile jer smo ostvarili neke prihode koje nismo planirali.

Ravnateljica tumači da se javio poduzetnik Marko Kasap iz Zadra koji je vidio na televiziji RTL-ovu akciju za naše slijepe dječake i donirao 10.000,00 kn.

Sindikat Hrvatske elektroprivrede javio se da će kupiti didaktička pomagala za posebni razredni odjel.

Povećanje prihoda u školskoj kuhinji.

E-twining seminar, Dubravka Namjesnik je bila na kontaktnom seminaru tri dana u Dubrovniku. Dobivena sredstva bila su namjenska i tako su proslijđena.

Sva sredstva koja su neplanirano više prihodovana su tako i utrošena jer su namjenski doznačena.

Pomoćnike u nastavi plaća Županija.

Ako bude kakvih naknadnih donacija novčanih sredstava članove Školskog odbora će se konzultirati za odobrenje.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

ZAKLJUČAK :

Članovi školskog odbora jednoglasno s četiri glasova „za“ daju suglasnost za Rebalans financijskog plana za 2016.g.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 3**

Plan nabave prati financijski plan škole i po stavkama mu je identičan.

Pitanja nema.

::::::::::::::::::::::::::::::::::::::::::::::::::::::::::::::::::::::::::::::::::::::::::::::

ZAKLJUČAK :

Članovi školskog odbora jednoglasno s četiri glasova „za“ daju suglasnost za plan nabave za 2016.g.

:::::::::::::::::::::::::::::::::::::::::::::::::::::::::::::::::::::::::::::::::::::::::::::::

**AD 4**

Razno

Predsjednica Školskog odbora predlaže da se školske klupe čiste s nekim dezinfekcijskim sredstvom radi sezone gripe. Danijela Balešić odgovara da će pitati našeg dobavljača sredstava za čišćenje i kupiti neki dezinficijens.

Bagatelna nabava je provedena za uredski materijal, kruh i pekarske proizvode i meso.

Izabrani su dobavljači navedenih proizvoda za iduću kalendarsku godinu.

Uredski materijal Info d.o.o., meso i mesni proizvodi mesnica Lapaš, kruh i pekarski proizvodi Mini pekara Kajzogaj.

Ravnateljica obavještava da je došla suglasnost županije za promjenu djelatnosti i prodaju školskog stana.

Završeno u 13:45 sati